Απόφαση του Συμβουλίου της 9ης Απριλίου 2001 για το διορισμό του προέδρου της στρατιωτικής επιτροπής της Ευρωπαϊκής Ένωσης (2001/309/ΚΕΠΠΑ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την Ευρωπαϊκή Ένωση, και ιδίως το άρθρο 28 παράγραφος 1, τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207, Υπενθυμίζοντας την απόφαση 2001/79/ΚΕΠΠΑ του Συμβουλίου, της 22ας Ιανουαρίου 2001, για τη σύσταση της στρατιωτικής επιτροπής της Ευρωπαϊκής Ένωσης(1), Εκτιμώντας τα ακόλουθα: (1) Σύμφωνα με το άρθρο 3 της απόφασης 2001/79/ΚΕΠΠΑ, ο πρόεδρος διορίζεται από το Συμβούλιο κατόπιν συστάσεως της επιτροπής που συνέρχεται σε επίπεδο αρχηγών ΓΕΕΘΑ. (2) Κατά τη συνεδρίασή της στις 26 Μαρτίου 2001, η επιτροπή που συνήλθε σε επίπεδο αρχηγών ΓΕΕΘΑ συνέστησε ο στρατηγός Gustav Hägglund να διοριστεί πρόεδρος της στρατιωτικής επιτροπής της Ευρωπαϊκής Ένωσης, ΑΠΟΦΑΣΙΖΕΙ: Άρθρο 1 Ο στρατηγός Gustav Hägglund, ο οποίος γεννήθηκε στις 6 Σεπτεμβρίου 1938 στο Viborg, διορίζεται πρόεδρος της στρατιωτικής επιτροπής της Ευρωπαϊκής Ένωσης για τριετή περίοδο, από την ημερομηνία υιοθέτησης της παρούσας απόφασης. Άρθρο 2 Η παρούσα απόφαση δημοσιεύεται στην Επίσημη Εφημερίδα. Λουξεμβούργο, 9 Απριλίου 2001.

[Source: multi_eurlex | Tokens: 1130]